joelniklaus/EU_Wikipedias huggingface dataset:
Συνεταιριστική Τράπεζα Χανίων

Η Συνεταιριστική Τράπεζα Χανίων είναι μια ελληνική συνεταιριστική τράπεζα που ιδρύθηκε το 1995. Ο Όμιλος της Συνεταιριστικής Τράπεζας Χανίων απασχολεί συνολικά 206 άτομα με σύμβαση εξαρτημένης εργασίας, ενώ το σύνολο του δικτύου καταστημάτων αριθμεί 23 μονάδες.

Διοικητικό Συμβούλιο Συνεταιριστικής Τράπεζας Χανίων
Το Διοικητικό Συμβούλιο της Τράπεζας αποτελεί το ανώτερο διοικητικό όργανο της Τράπεζας. Η θητεία του Δ.Σ. της Τράπεζας είναι τετραετής και κατά τη λήξη της οι σύμβουλοι είναι πάντοτε επανεκλέξιμοι. Αποτελείται από (όπως συγκροτήθηκε σε σώμα κατά την συνεδρίαση Νο 619/31-07-2017):

Πρόεδρος είναι ο Μιχαήλ Μαρακάκης.

Όμιλος Συνεταιριστικής Τράπεζας Χανίων

Εταιρείες
Ο Όμιλος της Συνεταιριστικής Τράπεζας Χανίων αποτελείται από τις εταιρείες Κρητικά Ακίνητα, Κρητικές Συμμετοχές και Χανίων Συμμετοχές.

Δίκτυο Καταστημάτων
Λειτουργούν 23 καταστήματα. 7 στην Π.Ε. Χανίων, 1 στο Ρέθυμνο, 4 στην Π.Ε. Ηρακλείου, 3 στην Π.Ε. Λασιθίου και 7 στο λεκανοπέδιο της Αττικής.

Εξωτερικοί Σύνδεσμοι 
Επίσημη ιστοσελίδα

Παραπομπές

Χανίων
Χανιά
Αριστοκρατία (τάξη)

Αριστοκρατικοί αποκαλούνται τα ανώτερα και θεωρούμενα καλύτερα μέλη μιας κοινωνίας.

Ειδικότερα στην Αρχαία Ελλάδα, έτσι ονομάζονταν οι πολιτικές παρατάξεις οι οποίες προασπίζονταν την αριστοκρατία.

Σε κάθε πόλη-κράτος υπήρχε ένα όργανο το οποίο απαρτιζόταν από τους ευγενείς, για παράδειγμα η σύγκλητος στην αρχαία Ρώμη. Τα μέλη του συνήθως ήταν γαιοκτήμονες με μεγάλη περιουσία. Αυτοί οι κοινωνικοί τους τίτλοι κληροδοτούταν και στα παιδιά τους. Με τη δημιουργία των πρώτων πόλεων, η εξουσία μεταβιβάζεται σιγά-σιγά από το βασιλιά στους ευγενείς (άριστοι όπως αποκαλούνταν τότε). Μετά την εμφάνιση και των πολιτικών τους αντιπάλων, των δημοκρατικών, ανταγωνίζονταν μεταξύ τους για το πολίτευμα της πόλης.

Κοινωνικές τάξεις
Κοινωνικές ομάδες
Τάξη ευγενών
Ολιγαρχία
100 (αριθμός)

Το 100 (εκατό) είναι ο φυσικός αριθμός που βρίσκεται μετά από το 99 και πριν από το 101. Είναι άρτιος αριθμός, αφού 100:2 = 50, δηλαδή διαιρείται με το 2, στο σύνολο των φυσικών αριθμών. Ο αριθμός 100 συμβολίζεται ως C στο ρωμαϊκό σύστημα αρίθμησης και ως Ρ' στο ελληνικό σύστημα αρίθμησης.

Στα μαθηματικά 
 Το 100 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 5, 10, 20, 25, 50 και 100, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 102.
 Το 100 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
 Το 100 είναι τετραγωνικός αριθμός («τέλειο τετράγωνο»), αφού 100 = 10². Ο επόμενος τετραγωνικός αριθμός είναι το 121.
 Το ανάπτυγμα πρώτων παραγόντων του 100 είναι 100 = 2²· 5²
 Το άθροισμα των κύβων των τεσσάρων πρώτων κατά σειρά φυσικών αριθμών ισούται με 100, δηλαδή 13 + 23 + 33 + 43 = 100.
 Το 100 είναι αριθμός Χαρσάντ στο δεκαδικό σύστημα, αφού 1 + 0 + 0 = 1, δηλαδή το άθροισμα των ψηφίων του είναι διαιρέτης του. 
Οι τετραγωνικές ρίζες του 100 είναι οι δύο ακέραιοι αριθμοί ±10.
 .
 
 είναι ο 7ος αριθμός Λέυλαντ, καθώς μπορεί να εκφραστεί στην μορφή nk + kn. Ο προηγούμενος αριθμός είναι ο 57 και ο επόμενος ο 145.

Το 100 στη Χημεία 
 Ο ατομικός αριθμός 100 αντιστοιχεί στο φέρμιο.

Το 100 στην Αστρονομία 
 Ο Μεσιέ 100 είναι ένας σπειροειδής γαλαξίας με δύο εμφανείς σπείρες σε απόσταση 52,5 ετών φωτός στον αστερισμό της Κόμης της Βερενίκης.

Άλλες χρήσεις 
 Στην κλίμακα Κελσίου, οι 100 βαθμοί αντιστοιχούν στην θερμοκρασία βρασμού του νερού στο επίπεδο της θάλασσας.
 Σε πολλά νομισματικά συστήματα η βασική νομισματική μονάδα διαιρείται σε 100 υπομονάδες. Για παράδειγμα 1 ευρώ είναι 100 λεπτά.

Αναφορές και παρατηρήσεις

Εξωτερικοί σύνδεσμοι 

Τετραγωνικοί αριθμοί
Υπερτέλειοι αριθμοί
Υπουργείο Συντονισμού και Προγραμματισμού

Το Υπουργείο Συντονισμού και Προγραμματισμού δημιουργήθηκε το 1973 και καταργήθηκε το 1976-7. Αντικατέστησε το Υπουργείο Προγραμματισμού και Κυβερνητικής Πολιτικής και την 24η Σεπτεμβρίου 1973 από την δικτατορική κυβέρνηση Παπαδόπουλου, ως μέρος της συνολικότερης αναδιοργάνωσης, μέρος του σχεδίου φιλελευθεροποίησης της Χούντας, ένα μήνα πριν αυτή δώσει τη θέση της στην Κυβέρνηση Μαρκεζίνη.

Τον Αύγουστο του 1977 το Υπουργείο Συντονισμού και Προγραμματισμού μετονομάστηκε και αντικαταστάθηκε από το Υπουργείο Συντονισμού, ο οργανισμός του οποίου περιγράφηκε με το Προεδρικό Διάταγμα υπ' αριθ. 816 του 1977.

Ιστορία
 Στις 25 Αυγούστου 1971 με το νόμο «Περί Υπουργικού Συμβουλίου και Υπουργών». το Υπουργείο Κυβερνητικής Πολιτικής αντικατέστησε το Υπουργείο Προεδρίας της Κυβερνήσεως καθώς και το Υπουργείο Συντονισμού, ενώ μεταφέρθηκαν σε αυτό και αρμοδιότητες του επίσης καταργημένου Υπουργείου Εμπορικής Ναυτιλίας
 Στις 31 Ιουνίου 1972 έγινε μετονομασία του «Υπουργείου Κυβερνητικής Πολιτικής» σε «Υπουργείο Προγραμματισμού και Κυβερνητικής Πολιτικής»,
 Στις 24ης Σεπτεμβρίου 1973 δημιουργήθηκε το Υπουργείο Συντονισμού και Προγραμματισμού με το Νομοθετικό Διάταγμα υπ' αριθμ. 175 της 24ης Σεπτεμβρίου 1973 από την δικτατορική κυβέρνηση Παπαδόπουλου
 Στις 3 Αυγούστου 1976 με το Ν. 400/1976 το Υπουργείο Συντονισμού και Προγραμματισμού μετονομάστηκε σε Υπουργείο Συντονισμού.

Ρόλος του Υπουργείου
Το υπουργείο ήταν ο κεντρικός επιτελικός φορέας της κυβέρνησης, ορίζοντας τη χάραξη της γενικής κατεύθυνσης της κυβερνητικής πολιτικής συντονίζοντας ιδιαίτερα τα οικονομικά υπουργεία. Ήταν υπεύθυνο για θέματα πολιτικής τιμών και εισοδημάτων, ισοζυγίου πληρωμών αλλά και για την ανάπτυξη της κεφαλαιαγοράς. Μαζί με το Υπουργείο Εξωτερικών ήταν υπεύθυνο για τη συμφωνία σύνδεσης με την Ευρωπαϊκή Οικονομική Κοινότητα (ΕΟΚ). 

Επόπτευε τους εξής φορείς:
Κέντρο Προγραμματισμού και Οικονομικών Ερευνών (ΚΕ.Π.Ε.)
Ελληνικό Κέντρο Παραγωγικότητας (ΕΛ.ΚΕ.ΠΑ)
Εθνικός Οργανισμός Τουρισμού (Ε.Ο.Τ.)
Εθνική Στατιστική Υπηρεσία (Ε.Σ.Υ.Ε.)

Το 1976, καταργήθηκαν οι εξής Γενικές Διευθύνσεις του Υπουργείου:
Γενική Διεύθυνσις Γενικού Προγραμματισμού και Συντονισμού
Γενική Διεύθυνσις Ευρωπαϊκής Συνεργασίας και Διεθνών Οικονομικών Σχέσεων
και δημιουργήθηκαν οι:
Γενική Διεύθυνσις Διεθνών Οικονομικών Σχέσεων
Γενική Διεύθυνσις Σχέσεων Ελλάδος και Ευρωπαϊκών Κοινοτήτων
ενώ παρέμεινε η:
Γενική Διεύθυνσις Εθνικών Λογαριασμών

Υπουργοί Συντονισμού και Προγραμματισμού (1973-1977)

Αναφορές

Συντονισμου και Προγ
Παρθενόπη Μπουζούρη

Η Παρθενόπη Μπουζούρη είναι Ελληνίδα ηθοποιός. Γεννήθηκε στην Ξάνθη. Σπούδασε Γεωπονία στο Αριστοτέλειο Πανεπιστήμιο Θεσσαλονίκης και θέατρο στη Σχολή Βεάκη. Είναι ιδρυτικό μέλος του Θεάτρου Δωματίου. Διδάσκει υποκριτική και αυτοσχεδιασμό.

Φιλμογραφία

Θέατρο

Σκηνοθεσία Άντζελας Μπρούσκου 
1994 - Μισάνθρωπος, Μολιέρου

1997 - Δεσποινίς Julie, Στριντμπεργκ

1999 - Μήδεια, Εύριπίδη

2001 - Ναι, Μαργαρίτα  Καραπανου

2002 - Βόυτσεκ, Γκέοργκ Μπύχνερ

2004 - Ήρθε η ώρα. Τομή, Τόμας Οστερμάιερ 

2005 - Περιμένοντας...( κάτι για την πείνα…) – βασισμένο στο Περιμένοντας τον Γκοντό του Σάμουελ Μπέκετ

2007 - Blasted, Σάρα Κέιν, (Κειτ)

2008 - Λεωφορείον ο Πόθος, Τεννεσι Ουιλλιαμς, (Στέλλα)

2009 - Reality, σύλληψη-δραματουργία Α.Μπρούσκου-Π.Μπουζούρη (Κόκκινη, Λευκή Βασίλισσα)

Φεστιβάλ Αθηνών και Επιδαύρου 
2006 - Ηλέκτρα, Σοφοκλή (Ηλεκτρα)

2008 - Αγαμέμνων, Αισχύλου, (Κασσάνδρα)

2010 - Wonderland, βασισμένο στο «Αλίκη στην Χώρα των Θαυμάτων» του Λούις Κάρολ (Ελληνική Θεαμάτων)

Εθνικό  Θέατρο 
2014 - Τα πικρά δάκρυα της Πέτρα φον Καντ του Ράινερ Βέρνερ Φασμπίντερ.

2010 - Τίτος Ανδρόνικος, του Σέξπιρ (Λαβίνια).

2012 - Μellemrum, site-specific performance festival 2012, Copenghagen

Κινηματογράφος 
Η επίθεση του γιγαντιαίου μουσακά του Πάνου Κούτρα
Κλέφτης ή Πραγματικότητα της Αντουανέτας Αγγελίδη 
Δεκαπενταύγουστος του Κωνσταντίνου Γιάνναρη
Όμηρος του Κωνσταντίνου Γιάνναρη

Σχετικές αναφορές 

https://web.archive.org/web/20120713131140/http://www.sgt.gr/uploads/Bouzouri_cv.pdf</ref>

http://www.enet.gr/?i=news.el.article&id=50319

http://www.mixtape.gr/¶ntzela-brouskou-parthenopi-bouzouri-blasted/ 

https://web.archive.org/web/20130719090617/http://www.vyrsodepseio.com/el/events/4-workshops/81-oi-aggelioforoi

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ντούλα Μουρίκη

Η Ντούλα Μουρίκη (Αμπελόκηποι Αιγιαλείας, 17 Ιουνίου 1934 - 25 Νοεμβρίου 1991) ήταν Ελληνίδα πανεπιστημιακός. Υπήρξε η πρώτη γυναίκα καθηγήτρια της Αρχιτεκτονικής Σχολής στην Ιστορία της τέχνης. Έγινε γνωστή και από τον αγώνα της για τη διάσωση της βυζαντινής κληρονομιάς στην Ελλάδα. Τιμήθηκε με πολλές διακρίσεις, μεταξύ των οποίων και το βραβείο Χέρντερ (1987) από το Πανεπιστήμιο της Βιέννης.

Βιογραφικά στοιχεία 
Ολοκλήρωσε τη δευτεροβάθμια εκπαίδευση στην ιδιαίτερη πατρίδα της και το 1956 πήρε το πτυχίο από τη Φιλοσοφική Σχολή του Πανεπιστημίου των Αθηνών στο τμήμα Ιστορίας και Αρχαιολογίας. Δύο χρόνια αργότερα έγινε και πτυχιούχος Γαλλικής Φιλολογίας. Την ίδια περίοδο είχε φοιτήσει με υποτροφία στη Σορβόννη και στο δεύτερο μισό της δεκαετίας του 1960 πάλι με υποτροφία στο Πρίνστον από όπου απέκτησε μεταπτυχιακό τίτλο στις καλές τέχνες με άριστα. Στο ίδιο πανεπιστήμιο αναγορεύτηκε διδάκτωρ Φιλοσοφίας το 1970 και ήταν η πρώτη γυναίκα που πέτυχε κάτι τέτοιο. Το 1971 έγινε ξανά η πρώτη γυναίκα που εξελέγη καθηγήτρια στην έδρα της Γενικής Ιστορίας της Τέχνης στην Ανωτάτη Αρχιτεκτονική Σχολή του Εθνικού Μετσόβιου Πολυτεχνείου. Το σημαντικότερο ίσως έργο της είναι η μονογραφία της για τα ψηφιδωτά της Νέας Μονής Χίου, που εκδόθηκε το 1985. Τα τελευταία χρόνια της ζωής της μελέτησε τις τοιχογραφίες του Μυστρά.

Εργογραφία 
Αναγέννηση, μανιερισμός, μπαρόκ, 1975
Τα ψηφιδωτά της Νέας Μονής Χίου, τομ. 1,2, εκδ. Εμπορική Τράπεζα της Ελλάδος, 1985

Εξωτερικοί σύνδεσμοι 
Εθνικό Κέντρο Τεκμηρίωσης - Δελτίον της Χριστιανικής Αρχαιολογικής Εταιρείας 17 (1993-1994)
Αντώνης Κ. Αντωνιάδης, Μαίρη Άσπρα - Βαρδαβάκη, Μυρτάλη Αχειμάστου - Ποταμιάνου και άλλοι, Λαμπηδών: Αφιέρωμα στη μνήμη της Ντούλας Μουρίκη, (επιμ. Μαίρη Άσπρα-Βαρβαδάκη), Πανεπιστημιακές Εκδόσεις ΕΜΠ, 2003, ISBN 978-960-254-632-1.

Παραπομπές 

Μέλη Εθνικού Μετσόβιου Πολυτεχνείου
Έλληνες ιστορικοί της τέχνης
Ζοζέφ Φρανσουά Φουλόν

Ο Ζοζέφ-Φρανσουά Φουλόν ντε Ντουέ (Joseph-François Foullon de Doué) ή Foulon de Doué (Παρίσι, 25 Ιουνίου 1715 - 22 Ιουλίου 1789) ήταν Γάλλος πολιτικός και γενικός ελεγκτής των Οικονομικών επί βασιλείας Λουδοβίκου ΙΣΤ΄.

Βιογραφία

Αξιώματα
Γεννήθηκε στο Σομίρ (Saumur) επί του Μεν και Λουάρ (Maine-et-Loire). Στη διάρκεια του Επταετούς Πολέμου υπηρέτησε σε αξιώματα στο Στρατό και στο Ναυτικό (Γενικός Επιθεωρητής, Intendant-General) με στρατάρχη το Σαρλ Λουί Ογκίστ Φουκάν ντε Μπελ Ιλ (Charles-Louis-Auguste Fouquand de Belle-Isle). Το 1771 διορίστηκε επιθεωρητής των Οικονομικών και το 1789, μετά την απόλυση του Ζακ Νεκέρ, ο Φουλόν διορίστηκε γενικός ελεγκτής των Οικονομικών και υπουργός παρά τω βασιλεί (Maison du Roi), καθώς αποτέλεσε την επιλογή ενός κόμματος ως αντικαταστάτης.

Ήταν μισητός σε όλες τις πλευρές. Οι γεωργοί τον μισούσαν για την αυστηρότητά του, οι Παρισινοί για τα πλούτη του και θεωρούσαν ότι οφείλονταν στην εκμετάλλευση του λαού. Σύμφωνα με μια ανυπόστατη φήμη, ο Φουλόν φέρεται να είχε πει στη διάρκεια του λιμού που είχε ταλανίσει τη Γαλλία νωρίτερα: "Αν αυτά τα αγρίμια δεν έχουν ψωμί, τότε ας φάνε άχυρο". Ήταν ακραιφνής συντηρητικός και συνάμα πολύ εχθρικός προς τον κύκλο του Λουδοβίκου Φιλίππου της Ορλεάνης.

Προτού ξεσπάσει η Γαλλική Επανάσταση, ο Φουλόν ήταν μέλος του Κοινοβουλίου των Παρισίων (Parlement) και είχε το παρατσούκλι Ame damnée (κοινός δαίμονας).

Φυγή και φόνος

Έπειτα από την κατάληψη της Βαστίλης στις 14 Ιουλίου 1789, γνωρίζοντας ότι ο λαός τον μισούσε, ο Φουλόν έφυγε από το Παρίσι και πήγε στην οικία του φίλου του, Αντουάν ντε Σαρτέν στο Βιρί-Σατιγιόν (Viry-Châtillon), λίγα μίλια νότια της πρωτεύουσας. Εκεί αποπειράθηκε να διαδοθεί σε όλους ότι είχε πεθάνει.

Ωστόσο σύντομα συνελήφθη από τους χωρικούς που εργάζονταν στα κτήματα του Σαρτέν και μεταφέρθηκε στο δημαρχείο των Παρίσίων (Hôtel de Ville). Υποβλήθηκε σε ταπεινωτική μεταχείριση από τους χωρικούς, που τον ανάγκασαν να περπατήσει ξυπόλητος, έχοντας ένα φορτίο άχυρα δεμένο στην πλάτη του και του έδωσαν να πιει μόνο ξίδι που είχε πιπέρι. Επιπλέον, του σκούπισαν τον ιδρώτα από το πρόσωπό του με τσουκνίδες.

Ο Ζαν Σιλβέν Μπαγί και ο Ζακ Λαφαγιέτ προσπάθησαν να μπουν ανάμεσα οι ίδιοι, αλλά ο Φουλόν σύρθηκε μαζί με το γαμπρό του Μπερτιέ ντε Σοβινί από τον όχλο στην πλατεία Γκρεβ. Εκεί τον κρέμασαν από ένα φανάρι αλλά το σχοινί κόπηκε 3 φορές. Έτσι, αποφάσισαν να τον αποκεφαλίσουν και στη συνέχεια το κεφάλι του το περιέφεραν καρφωμένο σε πάσσαλο, ενώ το στόμα του το γέμισαν με άχυρα. Την ίδια σχεδόν στιγμή σκοτώθηκε και ο Μπερτιέ ντε Σοβινί. Το επεισόδιο αυτό αναφέρεται στο έργο του Τσαρλς Ντίκενς "Ιστορία Δύο Πόλεων".

Πηγές
Eugène Bonnemère, Histoire des paysans (4th ed., 1887), tome iii
Charles Louis Chassin, Les Élections et les cahiers de Paris en 1789 (Paris, 1889), tomes iii. and iv.

Γάλλοι πολιτικοί
Γαλλική Επανάσταση
Δημοτικό Κλειστό Γυμναστήριο Δράμας «Δημήτρης Κραχτίδης»

Το Δημοτικό Κλειστό Γυμναστήριο «Δημήτρης Κραχτίδης» είναι αθλητικό κέντρο που βρίσκεται στην πόλη της Δράμας, στον ομώνυμο νομό.

Κατασκευάστηκε το 1997 και διαθέτει χωρητικότητα 1.700 θεατών. Ο φορέας στον οποίο ανήκει είναι ο Δήμος Δράμας.

Το όνομά του ωφείλεται στο Δημήτρη Κραχτίδη, επί σειρά ετών νομαρχιακό Επιθεωρητή Φυσικής Αγωγής, ο οποίος συνέβαλε αποφασιστικά στην ανάπτυξη του αθλητισμού στην περιοχή.

Το Κλειστό Γυμναστήριο φιλοξενεί αγώνες καλαθοσφαίρισης, πετοσφαίρισης και χειροσφαίρισης. Έχει φιλοξενήσει δύο αγώνες της Εθνικής Ελλάδος για τα προκριματικά του Ευρωμπάσκετ 1999 (με Βέλγιο και Γερμανία), καθώς και το All-Star Game Ανδρών του 2002. Εκεί διεξήχθη επίσης το Final-4 του Κυπέλλου Ελλάδος πετοσφαίρισης ανδρών το 1998-99,   ο τελικός του Κυπέλλου Ελλάδος χειροσφαίρισης γυναικών το 2005 και οι αγώνες της Εθνικής ομάδας Ανδρών Handball με Γερμανία, Ισπανία, Πωλονία, Σερβία, Τυνησία.

Χρησιμοποιείται ως έδρα από τους συλλόγους Α.Σ. ΓΑΙΑ ΔΡΑΜΑΣ  ΔΡΑΜΑ 1986 BIANCO MONTE Κ.Α.Ο. Δράμας και  Α.Σ. Τιτάνες Δράμας.

Παραπομπές

Εξωτερικοί σύνδεσμοι 
 Δορυφορικός χάρτης της περιοχής 

Δραμας Δημητρης Κραχτιδης
Δραμας Δημητρης Κραχτιδης
Δραμας Δημητρης Κραχτιδης
Δραμας Δημητρης Κραχτιδης
Δραμας Δημητρης Κραχτιδης
Γριάσδανη Αγίων Σαράντα

Η Γριάζδανη (στον προφορικό λόγο το 'δ' παραλείπεται) είναι μειονοτικό χωριό της Βορείου Ηπείρου στην Αλβανία με ελληνικής καταγωγής κάτοικους. Βρίσκεται στον νομο Αυλώνα και ανήκει στον δήμο Φοινίκης Βορείου Ηπείρου της επαρχίας των Αγίων Σαράντα.Υπάρχουν 2 εκδοχές για την προέλευση του ονόματος είτε είναι σλαβικής( Grazh­dan = Πολίτης) που είναι και η επικρατέστερη είτε είναι ελληνικής (από την Γρια Ζάνη που πρωτοέχτισε το χωριό). Γειτονικά χωριά είναι η Μάλτσιανη και η Σμίνετση.

Κατά τη διάρκεια της επανάστασης του Λυκουρσίου το 1878 εναντίον των Τούρκων συμμετείχαν αρκετοί Γριαζδανίτες όπως και κάτοικοι από την ευρύτερη περιοχή των Ριζών.

Παραπομπές

Εξωτερικοί σύνδεσμοι 
grazhdani.com

http://www.sfeva.gr/8C13DCA8.el.aspx 

Χωριά της Αλβανίας
Βόρεια Ήπειρος
Ελληνικές αυτοδιοικητικές εκλογές 1975

Οι δημοτικές εκλογές του 1975 πραγματοποιήθηκαν σε δύο γύρους σε όλη την Ελλάδα στις 30 Μαρτίου και (όπου δεν συγκεντρώθηκε το απαιτούμενο ποσοστό εκλογής από τους υποψηφίους) στις 6 Απριλίου 1975. Κύριο χαρακτηριστικό τους ήταν η εφαρμογή ενός νέου εκλογικού συστήματος, με βάση το οποίο ο υποψήφιος (δήμαρχος ή κοινοτάρχης) έπρεπε να συγκεντρώσει ποσοστό άνω του 50% των ψήφων ώστε να εκλεγεί. Σε αντίθετη περίπτωση, διεξάγεται επαναληπτική εκλογή την επόμενη Κυριακή.

Οι εκλογές έγιναν σε πολιτισμένα επίπεδα με υποχρεωτική συμμετοχή, σε 264 Δήμους και 5.761 Κοινότητες. έγιναν επαναληπτικές εκλογές σε 79 Δήμους. Στις κοινότητες και στους δήμους μέχρι 20.000 κατοίκων ίσχυσε η μονοσταυρία.

Ήταν οι πρώτες εκλογές στο είδος τους έπειτα από 10 χρόνια..

Μεγάλοι δήμοι 
Στους σημαντικότερους Δήμους της χώρας, το αποτέλεσμα κρίθηκε στο δεύτερο γύρο. Εξαίρεση αποτελεί ο Δήμος Αθηναίων, στον οποίο δήμαρχος εξελέγη στον πρώτο γύρο ο υποστηριζόμενος από το Κέντρο και την Αριστερά Ιωάννης Παπαθεοδώρου. Στη Θεσσαλονίκη, στον Πειραιά και σε άλλους δήμους ο νικητής κρίθηκε σε επαναληπτικό γύρο.

Αποτελέσματα 
Όπου δεν αναφέρεται από τον πρώτο γύρο, σημαίνει ότι η εκλογή κρίθηκε στο δεύτερο γύρο.
'Οπου αφορά Κοινότητα, αναγράφεται η λέξη Κοινότητα.

Πηγές

Τα Νέα, φύλλο 31/3/1975, σελ. 12-13. 
Μακεδονία, φύλλο 31/3/1975, σελ. 4.
Μακεδονία, φύλλο 7/4/1975, σελ. 1
Ριζοσπάστης, 8/4/1975, σελ.6.

Εξωτερικοί σύνδεσμοι

Ελληνικές δημοτικές εκλογές
Γεύση

Η γεύση είναι μία αίσθηση. Όργανο αντίληψης είναι η γλώσσα, ενώ το αντικείμενο αντίληψης είναι η χημική σύσταση των τροφών. Συμπληρώνεται με την αίσθηση της αφής της γλώσσας, καθώς και με την αίσθηση της όσφρησης αλλά και της ακοής.

Παλαιότερα θεωρούσαμε ότι οι στοιχειώδεις γεύσεις που συνθέτουν το αποτέλεσμα της αίσθησης είναι τέσσερις. Το γλυκό, το αλμυρό, το ξινό και το πικρό. Τα τελευταία χρόνια έχει προστεθεί και μια πέμπτη στοιχειώδης γεύση, το ουμάμι. Το ουμάμι σχετίζεται με το κρέας και οφείλεται στην παρουσία αμινοξέων.

Λειτουργία της γεύσης

Πάνω στη γλώσσα, αλλά και στο εσωτερικό των μάγουλων και στα χείλη, υπάρχουν πάρα πολλά κύτταρα, οι γευστικοί κάλυκες. Κάθε γευστικός κάλυκας εξειδικεύεται σε μία μόνο από τις πέντε γεύσεις. Ένας διαδεδομένος μύθος, αναθέτει κάθε γεύση σε διαφορετική περιοχή της γλώσσας. Στην πραγματικότητα, κάθε γεύση μπορεί να ανιχνευθεί από όλες τις περιοχές της γλώσσας.

Οι γεύσεις
Το ερέθισμα για μια γεύση στον άνθρωπο ξεκινάει, όταν εισέλθει μια χημική ουσία στο στόμα του. Για να αντιληφθεί ο άνθρωπος τη γεύση, η χημική ουσία πρέπει να βρίσκεται από μια συγκέντρωση και πάνω. Η ελάχιστη συγκέντρωση της χημικής ουσίας που απαιτείται ώστε να αντιληφθεί ο άνθρωπος τη γεύση, ονομάζεται ευαισθησία.

Γλυκό: Αυτήν τη γεύση έχουν τροφές με σάκχαρα. Τροφές με σάκχαρα είναι πλούσιες σε ενέργεια και τις χρειάζεται καθημερινά ο οργανισμός. Όλοι οι άνθρωποι έχουν μια γεννητική προδιάθεση για προτίμηση σε τροφές με αυτή τη γεύση. Η ευαισθησία μας στο γλυκό είναι στα 100mmol.
Αλμυρό: Αυτήν τη γεύση έχουν τροφές με άλατα. Το πιο συνηθισμένο άλας στα φαγητά είναι το αλάτι. Η ευαισθησία μας στο αλμυρό είναι περίπου ίση με το γλυκό.
Ξινό: Αυτήν τη γεύση έχουν τροφές με οξέα. Αν και πολλές τροφές έχουν οξέα, μεγάλες ποσότητες μπορεί να είναι επιζήμιες για τον οργανισμό. Είμαστε περίπου 10 φορές πιο ευαίσθητοι στο ξινό από ότι στο αλμυρό και το γλυκό (δηλαδή απαιτείται 10 φορές μικρότερη συγκέντρωση χημικής ουσίας).
Πικρό: Αν και κάποιες έχουν φυσικά πικρή γεύση, αυτή τη γεύση έχουν τροφές χαλασμένες, μουχλιασμένες ή σαπισμένες. Είμαστε 100 φορές πιο ευαίσθητοι στο πικρό από ότι στο αλμυρό και το γλυκό (δηλαδή απαιτείται 100 φορές μικρότερη συγκέντρωση χημικής ουσίας).
Ουμάμι: Η ιαπωνική λέξη Ουμάμι, περιγράφει τη γεύση έχουν οι τροφές που δεν είναι γλυκές, αλμυρές, ξινές ή πικρές, όπως π.χ. το τυρί, η σόγια, η τομάτα, κλπ. Αυτή η γεύση σχετίζεται με την παρουσία κάποιων πρωτεϊνών. Είμαστε περίπου τόσο ευαίσθητοι όσο στο ξινό.

Χρησιμότητα της γεύσης
Η γεύση πληροφορεί τον άνθρωπο για τη χημική σύσταση μιας τροφής βοηθώντας τον να αποφύγει ακατάλληλες τροφές. Επιπλέον, η γλώσσα στέλνει πληροφορίες στο στομάχι για τη χημική σύσταση, ώστε αυτό να γίνει όσο το δυνατόν καλύτερη χώνεψη. Η γεύση καθορίζει αν θα καταναλωθεί μια τροφή ή όχι, όπως και τις γευστικές προτιμήσεις. Η ζήτηση για αισθητική απόλαυση μέσω της γεύσης οδήγησε στην ανάπτυξη της γαστρονομίας, της τέχνης της μαγειρικής, η οποία μεταξύ άλλων προσθέτει ελκυστικές γεύσεις στα φαγητά.

Παραπομπές

Εξωτερικοί σύνδεσμοι 

Αντίληψη
Αισθητικά συστήματα
112 (αριθμός)

Το 112 (εκατόν δώδεκα) είναι ο φυσικός αριθμός που βρίσκεται μετά από το 111 και πριν από το 113. Είναι ένας άρτιος αριθμός, αφού 112:2 = 56, δηλαδή διαιρείται με το 2, στο σύνολο των φυσικών αριθμών. Ο αριθμός 112 συμβολίζεται ως CXII στο ρωμαϊκό σύστημα αρίθμησης και ως ΡΙΒ΄ ή ριβ΄ στο ελληνικό σύστημα αρίθμησης.

Στα μαθηματικά
 Το 112 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 7, 8, 14, 16, 28, 56 και 112, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 114.
 Το ανάπτυγμα πρώτων παραγόντων του 112 είναι 112 = 24·7.
 Το 112 είναι αριθμός Harshad στο δεκαδικό σύστημα, αφού 1 + 1 + 2 = 4, δηλαδή το άθροισμα των ψηφίων του είναι διαιρέτης του.

Οι βασικές πράξεις του 112
Οι τετραγωνικές ρίζες του 112 είναι κατά προσέγγιση οι δύο άρρητοι αριθμοί ±10,583005244258362362006463014557

Το 112 στη Χημεία 
 Ο ατομικός αριθμός 112 αντιστοιχεί στο κοπερνίκιο.

Το 112 στην αστρονομία
Ο 112 Ιφιγένεια, είναι αστεροειδής.

Αναφορές και παρατηρήσεις

Εξωτερικοί σύνδεσμοι

Υπερτέλειοι αριθμοί
Ιωάννης Τσαλουχίδης

Ο Ιωάννης Τσαλουχίδης (1924 - 16 Ιουλίου 1999) ήταν Έλληνας πολιτικός και συγγραφέας. ποντιακής καταγωγής, υπηρέτησε ως βουλευτής Α΄ Θεσσαλονίκης από το 1986 ως το 1989. Την περίοδο 1980-81 ο Ιωάννης Τσαλουχίδης ήταν διοικητής της 247 περιφέρειας του Ροταριανού Ομίλου, με έδρα τη Θεσσαλονίκη.
Υπηρέτησε επίσης ως γενικός γραμματέας του υπουργείου Μακεδονίας-Θράκης.

Βουλευτής 
Πολιτεύτηκε στη Θεσσαλονίκη, όπου είχε υπηρετήσει και ως δημοτικός σύμβουλος. Ο Τσαλουχίδης έγινε βουλευτής με τη Νέα Δημοκρατία μετά την παραίτηση του βουλευτή Σωτήρη Κούβελα που είχε κερδίσει τις εκλογές του 1985 αλλά παραιτήθηκε για να αναλάβει τα καθήκοντά του ως Δημάρχου Θεσσαλονίκης, στις 31 Δεκεμβρίου 1986. Έτσι, ο Τσαλουχίδης υπηρέτησε το υπόλοιπο της θητείας του Κούβελα στην έδρα της Α΄ Θεσσαλονίκης, ως τον Ιούνιο του 1989.

Έργα 

"Τα μεγάλα ιστορικά αινίγματα της εποχής μας Από το 1830 ως το 1995" (με τους: Στ. Παπαθεμελή, Ε. Εμμανουηλίδη κ. ά.), επιμ. Αριστ. Κεσόπουλος, εκδ. Αλέξανδρος, 1990, ISBN 9789607750372
"Τα μεγάλα ιστορικά αινίγματα της εποχής μας Από το 1940 ως το 1995" (με τους: Στ. Παπαθεμελή, Ε. Εμμανουηλίδη κ. ά.), επιμ. Αριστ. Κεσόπουλος, εκδ. Αλέξανδρος, 1990, ISBN 9789607750365
"Τα μεγάλα ιστορικά αινίγματα της εποχής μας Από το 1830 ως το 1995" (με τους: Στ. Παπαθεμελή, Ε. Εμμανουηλίδη κ. ά.), επιμ. Αριστ. Κεσόπουλος, εκδ. Αλέξανδρος, 1990, ISBN 9789607750389
"Η Μακεδονία και η ιστορική ενοχή", εκδόσεις Κυριακίδη, 1994. ISBN 9789603432746
"Ελλάς - Τουρκία, εμπρός ολοταχώς για το 1930"  εκδόσεις Κυριακίδη, 1994. ISBN 9789603432807

Παραπομπές 

Έλληνες συγγραφείς
Βουλευτές Α' Θεσσαλονίκης
Βουλευτές εκλεγμένοι με τη Νέα Δημοκρατία
Μπέμπα Μπλανς

Η Αγγελική Κωνσταντοπούλου, γνωστή με το καλλιτεχνικό ψευδώνυμο Μπέμπα Μπλανς (21 Ιουνίου 1944 - 7 Σεπτεμβρίου 2017) ήταν Ελληνίδα τραγουδίστρια. Πέθανε μετά από χρόνια μάχη με βαριάς μορφής αναιμία.

Βιογραφία 
Η Μπέμπα Μπλανς, γεννήθηκε στις 21 Ιουνίου 1944 στην Αθήνα. Πρωτοεμφανίστηκε στο τραγούδι το 1964, ερμηνεύοντας το τραγούδι του Γιώργου Ζαμπέτα Καλώς όρισες βρε Γιώργη. Δυο χρόνια αργότερα (1966), ερμήνευσε τα τραγούδια Μιας πεντάρας νιάτα και Το καράβι του ίδιου δημιουργού. Με αυτά τα τραγούδια πέρασε στο πάνθεον του ελληνικού τραγουδιού και καθιερώθηκε ως τραγουδίστρια. Είχε συνεργαστεί με αρκετούς καλλιτέχνες όπως με την Μαρινέλλα, τον Στράτο Διονυσίου και τον Γιάννη Πουλόπουλο καθώς και με αρκετούς συνθέτες όπως με τον Γιώργο Μητσάκη, τον Γιάννη Καραμπεσίνη και τον Γιάννη Σπανό.

Στο θέατρο συμμετείχε στην παράσταση "Πεθαίνω σαν Χώρα" του Δημήτρη Δημητριάδη, σε σκηνοθεσία Μιχαήλ Μαρμαρινού, η οποία παρουσιάστηκε το 2013 στα πλαίσια του Φεστιβάλ Αθηνών.

Η Μπέμπα Μπλανς χάρη στο εκρηκτικό της ταμπεραμέντο τροφοδότησε την έμπνευση μεγάλων δημιουργών όπως του Γιώργου Ζαμπέτα ο οποίος την αποκαλούσε "Μπεμπέκα βελούδο" και με τον οποίο συνεργάστηκε σε πολλά τραγούδια.

Ελληνίδες τραγουδίστριες
Ολυμπιόδωρος ο Νεότερος

Ο Ολυμπιόδωρος ο Νεότερος (ή Ὀλυμπιόδωρος ὁ Φιλόσοφος) (495-570 μ.Χ.) ήταν ένας νεοπλατωνικός φιλόσοφος, αστρολόγος και διδάσκαλος που έζησε στα πρώτα χρόνια της Βυζαντινής Αυτοκρατορίας, λίγο μετά από την απόφαση του Ιουστινιανού (529 μ.Χ.) να κλείσει την Ακαδημία του Πλάτωνα στην Αθήνα και άλλες φιλοσοφικές σχολές.

Ζωή 
Ο Ολυμπιόδωρος ήταν μαθητής του Αμμώνιου του Ερμεία στη φιλοσοφική σχολή της Αλεξάνδρειας, τον οποίο και διαδέχτηκε στην ηγεσία της σχολής μετά το θάνατο του Αμμώνιου το 520.

Έργο 
Ανάμεσα στα σωζόμενα έργα του Ολυμπιόδωρου είναι μια βιογραφία του Πλάτωνα, σχόλια σε διαλόγους του Πλάτωνα και του Αριστοτέλη, καθώς και μια εισαγωγή στην αριστοτελική φιλοσοφία. Από τον Ολυμπιόδωρο επίσης αντλούμε πληροφορίες για το έργο του νεοπλατωνικού Ιάμβλιχου. Τα σωζόμενα έργα του είναι:
 Εἰς τὰ προλεγόμενα τῆς Λογικῆς
 Σχόλια εἰς τὰς Ἀριστοτέλους Κατηγορίας
 Εἰς τὸ πρῶτον τῶν Μετεωρολογικῶν Ἀριστοτέλους σχόλια
 Σχόλια εἰς τὸν Πλάτωνος Ἀλκιβιάδην
 Σχόλια σὺν θεῷ εἰς τὸν Γοργίαν
 Σχόλια εἰς τὸν Πλάτωνος Φαίδωνα
 Σχόλια εἰς τὸ Ἀριστοτέλους Περὶ Ἑρμηνείας
 Βίος Πλάτωνος

Νεοπλατωνικοί φιλόσοφοι
Βυζαντινοί φιλόσοφοι
Ρωμαίοι φιλόσοφοι
Βυζαντινοί αστρολόγοι
Βυζαντινοί του 6ου αιώνα
126 (αριθμός)

Το 126 (εκατόν είκοσι έξι) είναι ο φυσικός αριθμός που βρίσκεται μετά από το 125 και πριν από το 127. Είναι ένας άρτιος αριθμός, αφού 126:2 = 63, δηλαδή διαιρείται με το 2, στο σύνολο των φυσικών αριθμών. Ο αριθμός 126 συμβολίζεται ως CXXVI στο ρωμαϊκό σύστημα αρίθμησης και ως ΡΚϚ´΄ ή ρκς΄ στο ελληνικό σύστημα αρίθμησης.

Στα μαθηματικά
 Το 126 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 6, 7, 9, 14, 18, 21, 42, 63 και 126, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 128.
 Το ανάπτυγμα πρώτων παραγόντων του 126 είναι 126 = 2·3² ·7.
 Το 126 είναι αριθμός Harshad στο δεκαδικό σύστημα, αφού 1 + 2 + 6 = 9, δηλαδή το άθροισμα των ψηφίων του είναι διαιρέτης του.

Οι βασικές πράξεις του 126
Οι τετραγωνικές ρίζες του 126 είναι κατά προσέγγιση οι δύο άρρητοι αριθμοί ±11,22497216032182415675124619695

Το 126 στην Αστρονομία 
 Ο 126 Βελέδα είναι ένας αστεροειδής της Κύριας Ζώνης Αστεροειδών

Αναφορές και παρατηρήσεις

Εξωτερικοί σύνδεσμοι

Υπερτέλειοι αριθμοί
133 (αριθμός)

Το 133 (εκατόν τριάντα τρία) είναι ο φυσικός αριθμός που βρίσκεται μετά από το 132 και πριν από το 134. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 133 συμβολίζεται ως CXXXIV στο ρωμαϊκό σύστημα αρίθμησης και ως ΡΛΓ΄ ή ρλγ΄ στο ελληνικό σύστημα αρίθμησης.

Στα μαθηματικά
 Το 133 είναι ένας σύνθετος αριθμός,  αφού οι φυσικοί διαιρέτες του είναι 1, 7, 19 και 133, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 120.
 Το ανάπτυγμα πρώτων παραγόντων του 133 είναι 133 = 7 · 19.
 Το 133 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 19).
 Το 133 είναι αριθμός Harshad στο δεκαδικό σύστημα, αφού 1 + 3 + 3 = 7, δηλαδή το άθροισμα των ψηφίων του είναι διαιρέτης του.

Οι βασικές πράξεις του 133
Οι τετραγωνικές ρίζες του 133 είναι κατά προσέγγιση οι δύο άρρητοι αριθμοί ±11,532562594670795889354183238818

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
Εθνική Λετονίας (ποδόσφαιρο ανδρών)

Η εθνική ομάδα ποδοσφαίρου της Λετονίας, εκπροσωπεί την Λετονία στις διεθνείς διοργανώσεις ποδοσφαίρου και ελέγχεται από την Λετονική Ποδοσφαιρική Ομοσπονδία (LFF).

Ιστορία 
Η Λετονία, δεν έχει καταφέρει ποτέ να συμμετέχει σε τελική φάση ενός Παγκοσμίου Κυπέλλου. Όσον αφορά το Ευρωπαϊκό πρωτάθλημα ποδοσφαίρου, έχει κερδίσει την πρόκριση σε τελική φάση μόνο το 2004, όπου δεν κατάφερε να συνεχίσει από την φάση των ομίλων, παίρνοντας μόλις μια ισοπαλία σε τρεις αγώνες.

Έδρα 
Το γήπεδο που χρησιμοποιεί ως έδρα της, η εθνική Λετονίας, είναι το Στάδιο Σκόντο, που βρίσκεται στην πρωτεύουσα της χώρας, την Ρίγα και ανήκει στην Σκόντο Ρίγα ΦΚ. Από τότε που εκείνο άνοιξε, όλα τα παιχνίδια της χώρας, διεξάγονται εκεί.

Στατιστικά 
Η καλύτερη θέση που έχει καταλάβει στην βαθμολογία της FIFA, είναι η 45η τον Νοέμβριο του 2009, ενώ η χειρότερη είναι η 119η τον Ιούνιο του 2013. Πρώτος ποδοσφαιριστής σε συμμετοχές είναι ο Βιτάλιις Αστάφγεβς με 167 εμφανίσεις, ενώ πρώτος σκόρερ όλων των εποχών είναι ο Μάρις Βερπακόφσκις με 29 γκολ.

Εξωτερικοί σύνδεσμοι 

 Επίσημη Ιστοσελίδα Ομοσπονδίας

Εθνική Λετονίας (ποδόσφαιρο)
Αντλί Μανσούρ

Ο Αντλί Μανσούρ (Adly Mansour, γεννήθηκε στις 23 Δεκεμβρίου 1945) είναι Αιγύπτιος δικαστικός και επικεφαλής του Συνταγματικού Δικαστηρίου . Ήταν υπηρεσιακός πρόεδρος της χώρας του από τις 3 Ιουλίου 2013 έπειτα από το στρατιωτικό πραξικόπημα που ανέτρεψε τον πρόεδρο Μοχάμεντ Μόρσι ως τις 8 Ιουνίου 2014.

Ο Μανσούρ θα παραμείνει πρόεδρος ως τη διεξαγωγή εκλογών Ο Μόρσι αρνήθηκε να δεχτεί την αποπομπή του και συνέχισε να θεωρεί εαυτόν νόμιμο πρόεδρο. Ο Μανσούρ ορκίστηκε ενώπιον του Συνταγματικού Δικαστηρίου στις 4 Ιουλίου 2013.

Πρώτα χρόνια και εκπαίδευση
Γεννήθηκε στο Κάιρο και αποφοίτησε από τη Νομική Σχολή του Πανεπιστημίου του Καΐρου το 1967. Απέκτησε μεταπτυχιακό τίτλο το 1969 και εν συνεχεία σπούδασε Οικονομικά και απέκτησε μεταπτυχιακό τίτλο στην επιστήμη της διοίκησης από το πανεπιστήμιο του Καΐρου το 1970. Εν συνεχεία παρακολούθησε την Εθνική Σχολή Διοίκησης (ENA) από την οποία αποφοίτησε το 1977. Ο Μανσούρ βοήθησε στη σύνταξη του νομοσχεδίου για τη διεξαγωγή των προεδρικών εκλογών, μετά τις οποίες ήρθε στην εξουσία ο Μόρσι το 2012.
Είναι παντρεμένος με 1 γιο και 2 κόρες.

Θητεία στο Συνταγματικό Δικαστήριο
Ο Μανσούρ διορίστηκε στο Ανώτατο Συνταγματικό Δικαστήριο το 1992. Εν συνεχεία υπηρέτησε ως αντιπρόεδρος του Συνταγματικού Δικαστηρίου, ως την 1η Ιουλίου 2013, οπότε ανέλαβε πρόεδρος, έχοντας διοριστεί στη θέση αυτή από το Μόρσι στις 19 Μαΐου.
Ο Μανσούρ έδωσε τον όρκο του δικαστή στις 4 Ιουλίου 2013, όταν ορκίστηκε και πρόεδρος.

Μεταβατικός πρόεδρος της Αιγύπτου
Στις 3 Ιουλίου 2013 ο Μανσούρ διορίστηκε από το στρατό μεταβατικός πρόεδρος της Αιγύπτου έπειτα από την ανατροπή του Μόρσι κατά την εξέγερση του 2013 και το συνακόλουθο πραξικόπημα. Ο διορισμός του αναγγέλθηκε στην τηλεόραση από τον υπουργό Άμυνας Αμπντούλ Φατάχ αλ Σίσι. 

Μετά την ορκωμοσία του στις 4 Ιουλίου, ο Μανσούρ επανέφερε το αξίωμα του Αντιπροέδρου, που είχε καταργηθεί από το Σύνταγμα που τέθηκε σε ισχύ το Δεκέμβριο του 2012. Ειδικότερα, ο ηγέτης της αντιπολίτευσης Μοχάμεντ Ελ Μπαραντέι διορίστηκε στη θέση αυτή στις 7 Ιουλίου 2013. Στις 8 Ιουλίου ο Μανσούρ εξέδωσε διάταγμα προτείνοντας τροποποιήσεις στο Σύνταγμα του 2012, η ισχύς του οποίου ανεστάλη μετά το αιγυπτιακό πραξικόπημα της 3ης Ιουλίου 2013. Παράλληλα, πρότεινε τη διεξαγωγή ενός δημοψηφίσματος για να εγκριθούν αυτές οι αλλαγές και έπειτα να διεξαχθούν εθνικές εκλογές.  Στις 9 Ιουλίου διορίστηκε πρωθυπουργός ο οικονομολόγος Χάζεμ ελ Μπεμπλάουι.

Παραπομπές

Πρόεδροι της Αιγύπτου
Αιγυπτιακή Μάου

Η Αιγυπτιακή Μάου είναι φυλή εξημερωμένης γάτας με καταγωγή τόσο από την Αίγυπτο όσο και από την Ιταλία. Θεωρείται άμεσος απόγονος της εξημερωμένης αφρικανικής αγριόγατας, που εξημερώθηκε από τους Αιγυπτίους κατά την αρχαιότητα, καθώς παρουσιάζει αρκετή ομοιότητα με τις γάτες που απεικονίζονται στις αρχαίες αιγυπτιακές τοιχογραφίες. Λαμβάνοντας υπόψιν αυτή τη θεωρία, τότε η αιγυπτιακή Μάου θα μπορούσε να θεωρείται η αρχαιότερη εξημερωμένη φυλή γάτας σε όλον τον κόσμο. Εξάλλου, στα αρχαία Αιγυπτιακά, η λέξη «μάου» σήμαινε «γάτα».

Ιστορία
Η Αιγυπτιακή Μάου δημιουργήθηκε το 1956 από την Ναταλί Τρουμπεσκόι, η οποία μετέφερε αδέσποτες γάτες από το Κάιρο στην Ιταλία, όπου και τις ζευγάρωσε με τις ντόπιες οικόσιτες γάτες, καταφέρνοντας έτσι να διασώσει την φυλή από τον αφανισμό, στα όρια του οποίου έφτασε κατά την διάρκεια του Δευτέρου Παγκοσμίου Πολέμου. Μάλιστα, το 1977 αναγνωρίστηκε από τον Όμιλο Φίλων Γάτας (CFA στα αγγλικά), για να ακολουθήσει τρία χρόνια αργότερα η αναγνώριση από τον Διεθνή Όμιλο Φίλων Γάτας (TICA στα αγγλικά).

Η προσωπικότητα της Μάου

Οι Αιγυπτιακές Μάου είναι ευγενικές και συγκροτημένες. Αγαπούν τους ανθρώπους της οικογένειάς τους και επιζητούν την προσοχή. Μάλιστα, διαλέγουν το δικό τους «ξεχωριστό πρόσωπο». Παρ' όλα αυτά, τείνουν να είναι επιφυλακτικές με τους ξένους. Ακόμη, στην «επικράτειά» τους μπορεί να είναι υπερβολικά εξωστρεφής, χωρίς ίχνος φόβου αλλά με αρκετή περιέργεια.

Τέλος, οι Αιγυπτιακές Μάου είναι δραστήριες και αρκετά έξυπνες. Ακόμη, είναι ιδιαίτερα κοινωνικές και επικοινωνούν είτε με ευγένια είτε με ενθουσιασμό και συνήθως αποτελούν αναπόσπαστα μέλη της κάθε οικογένειας. Παρ' όλα αυτά, είναι ιδιαίτερα ζωηρές και έχουν την δική τους άποψη σχετικά με το ποιος θα τις χειρίζεται και πότε.

Σωματική διάπλαση

Το σώμα των Μάου είναι μεσαίου μεγάθους αλλά αρκετά μυώδες και αθλητικό, τα πίσω πόδια της είναι λίγο πιο μακριά από τα μπροστινά, γεγονός που προσδίδει επιπλέον ταχύτητα. Το τρίχωμα της είναι πυκνό και γυαλιστερό, ενώ οι αποχρώσεις του είναι ασημί, χάλκινο και γκρίζο. Επιπλέον, τα μάτια της είναι αρκετά μεγάλα και εκφραστικά, ενώ τα αυτιά της είναι μεσαία είτε αρκετά μεγάλα. Παρ' όλα αυτά, υπάρχει αρκετό κενό ανάμεσά τους.

Η υγεία των Αιγυπτιακών Μάου

Λόγω της παλαιότητάς της, η φυλή έχει αναπτύξει αρκετά αντισώματα που της επιτρέπουν να είναι υγιείς στα περισσότερα χρόνια της ζωής της. Παρ' όλα αυτά, είναι αρκετά επιρρεπής στην παχυσαρκία. Ακόμη, μεταξύ τεσσάρων και έξι μηνών ενδέχεται να παρουσιάσει πρόβλημα στην στοματική κοιλότητα λόγω συνύπαρξης των νεογιλών και των μόνιμων δοντιών. Τέλος, η περίοδος κύησης διαρκεί περισσότερο από των υπόλοιπων αιλουροειδών (60 - 70 ημέρες).

Παραπομπές

Πηγές

 Egyptian Mau: About This Breed
Αιγυπτιακή Μάου 
Egyptian Mau Η Κλεοπάτρα της Αιγύπτου
ΣΚΑΪ Βιβλίο: Γάτες Μάθε τα πάντα γι' αυτές Αιγυπτιακή Μάου (κεφ. 3, σελ. 118)
 Egyptian Mau

Φυλές γατών
Δημήτρης Ζευγάς

Ο Δημήτρης Ζευγάς (Νεάπολη Θεσσαλονίκης 10 Απριλίου 1946-Αθήνα 20 Ιανουαρίου 1980) ήταν Έλληνας τραγουδιστής.

Βιογραφία 
Γεννήθηκε στη Νεάπολη της Θεσσαλονίκης. 

Πρωτοεμφανίστηκε στο τραγούδι το 1967 τραγουδώντας σε μπουάτ της συμπρωτεύουσας μαζί με το Μανώλη Μητσιά. Στην Αθήνα τραγούδησε για πρώτη φορά στην Πλάκα, κατά την περίοδο της χούντας. Είχε ενταχθεί στο Νέο Κύμα. Απεβίωσε στις 20 Ιανουαρίου 1980 σε τροχαίο δυστύχημα από την πρόσκρουση του οχήματος που οδηγούσε σε τοίχο σε διασταύρωση οδών στο Χαλάνδρι.Κηδευτηκε στο νεκροταφειο του Αμαρουσιου..

Ήταν παντρεμένος με την Ανθή Ζευγά και απέκτησαν 1 κόρη.

Δισκογραφία 
Ο Ζευγάς τραγούδησε γνωστά τραγούδια, μερικά από τα οποία όπως "Ο σιδεράς", "Ξημέρωσε"  έγιναν επιτυχίες.

Άλμπουμς 
Γύφτισσα Μέρα Lyra	(1970)
Γειτονιές: Αθήνα - Θεσσαλονίκη   2 εκδόσεις,  Lyra (1970)		
Μονά - Ζυγά	Zodiac 	(1973)	
Του Έρωτα Τ΄ Αντάρτη Zodiac (1974)
Δημήτρης Ζευγάς (CD, Album)	Zodiac 	(1995) (μετά θάνατον)		
Καφενείον Η Ευρυτανία Lyra	CD (2006)

Singles & EPs
Ο Σιδεράς / Που Πας Χελιδονάκι (7", Single)	Zodiac  (1972)		
Δρόμο Χωρίς Γυρισμό (7", Single)	Zodiac 	(1974)		
Τ' Αδέρφι Μου-Κυρά Μου Κυψελιώτισσα (7", Single)	Zodiac

Παραπομπές 

Έλληνες άνδρες τραγουδιστές
Εθνική Σλοβενίας (ποδόσφαιρο ανδρών)

Η εθνική ομάδα ποδοσφαίρου της Σλοβενίας, εκπροσωπεί τη Σλοβενία στις διεθνείς διοργανώσεις ποδοσφαίρου και ελέγχεται από την Ποδοσφαιρική Ομοσπονδία Σλοβενίας που είναι μέλος της UEFA.

Έδρα 
Η Σλοβενία δεν έχει κάποιο εθνικό στάδιο και στην ιστορία της, έχει αλλάξει αρκετές φορές την έδρα της. Έως το 2004, χρησιμοποιούσε κυρίως το Στάδιο Μπέζιγκραντ, στην πρωτεύουσα Λιουμπλιάνα. Από το 2004 έως το 2008, φιλοξενήθηκε από το στάδιο Αρένα Πετρόλ, που βρίσκεται στο Τσέλιε, την 3η μεγαλύτερη πόλη της χώρας. Από το 2008 μέχρι και σήμερα, έδρα της Σλοβενίας είναι το Στάδιο Λιούντσκι, που βρίσκεται στο Μάριμπορ, τη δεύτερη μεγαλύτερη πόλη μετά την πρωτεύουσα. Εκτός αυτού, μερικά παιχνίδια διεξάγωνται και στο Στάδιο Στόζιτσε, που βρίσκεται στη Λιουμπλιάνα.

Ιστορία

Παγκόσμιο Κύπελλο 
Έχοντας παίξει το πρώτο της επίσημο παιχνίδι 1992, μετά τη διάλυση της Γιουγκοσλαβίας, η Σλοβενία, έχει καταφέρει να κάνει αισθητή την παρουσία της, σε παγκόσμιο επίπεδο. Έχει καταφέρει να προκριθεί σε δύο τελικές φάσεις Παγκοσμίου Κυπέλλου, από τις αρχές τις χιλιετίας 2000 και έπειτα. Πρώτη της συμμετοχή ήταν το 2002, και η δεύτερη και τελευταία, το 2010. Και στις δύο περιπτώσεις όμως, δεν κατάφερε να συνεχίσει από τη φάση των ομίλων.

Ευρωπαϊκό πρωτάθλημα ποδοσφαίρου 
Σε ευρωπαϊκό επίπεδο, η πορεία της Σλοβενίας είναι μέτρια, μετρώντας μόλις μια συμμετοχή σε τελική φάση Ευρωπαϊκού πρωταθλήματος, το 2000, όπου αποκλείστηκε στη φάση των ομίλων.

Στατιστικά 
Πρώτος ποδοσφαιριστής σε συμμετοχές για την εθνική Σλοβενίας, είναι ο Ζλάτκο Ζάχοβιτς, με 80 εμφανίσεις, ενώ ο ίδιος είναι και ο πρώτος σκόρερ όλων των εποχών με 35 γκολ. Η καλύτερη θέση που έχει πάρει στην κατάταξη της FIFA, είναι η 15η τον Οκτώβριο και τον Νοέμβριο του 2010, ενώ η χειρότερη είναι η 134η τον Δεκέμβριο του 1993.

Λογότυπο 
Το λογότυπο της εθνικής Σλοβενίας έχει εξελιχθεί με το πέρασμα του χρόνου.

Εξωτερικοί σύνδεσμοι 

 Επίσημη Ιστοσελίδα Ομοσπονδίας

Εθνική Σλοβενίας (ποδόσφαιρο)
Γεώργιος Β. Μαγκάκης

Ο Γεώργιος Β. Μαγκάκης (Νάξος, 1906 - Αθήνα, 6 Νοεμβρίου 1991) ήταν Έλληνας νομικός και πολιτικός. Διετέλεσε υπουργός και βουλευτής.

Βιογραφικά στοιχεία 
Γεννήθηκε στη Νάξο. Ακολούθησε νομικές σπουδές στο Πανεπιστήμιο των Αθηνών. Άρχισε να δικηγορεί το 1930 και παρέμεινε στο δικηγορικό στίβο επί 60 χρόνια. Κατά τον πόλεμο του 1940 πολέμησε εναντίον των Ιταλών ως έφεδρος ανθυπολοχαγός και έπειτα ανέπτυξε αντιστασιακή δράση με την Ιερά Ταξιαρχία.

Η δράση αυτή υπέρ της εθνικής αντίστασης συνεχίστηκε και στη διάρκεια της χούντας, όταν υπερασπίστηκε με μαχητικότητα τα μέλη αντιδικτατορικών οργανώσεων, την Αμαλία Φλέμινγκ, τον Τάσο Μήνη και άλλους αγωνιστές.

Ο στενός φίλος του Παναγιώτης Κανελλόπουλος,, τον συμπεριέλαβε στην κυβέρνησή του. Υπηρέτησε ως υφυπουργός παρά τω πρωθυπουργώ από τις 5 Νοεμβρίου 1945 ως τις 22 Νοεμβρίου του ίδιου χρόνου.

Μετά τη Μεταπολίτευση εξελέγη βουλευτής (στην Αναθεωρητική Βουλή) στις βουλευτικές εκλογές του 1974 με την Ένωση Κέντρου-Νέες Δυνάμεις στην Α΄ Αθηνών. Το κόμμα μετονομάστηκε σε ΕΔΗΚ το 1976. 

Ήταν ο εισηγητής της μειοψηφίας στο κεφάλαιο του Συντάγματος για τη δικαιοσύνη, όταν ήταν βουλευτής της Αναθεωρητικής Βουλής. Συνέβαλε ακόμα στη διαμόρφωση διατάξεων που αφορούν τις πολιτικές ελευθερίες και τα ατομικά δικαιώματα.

Ο Γεώργιος Β. Μαγκάκης συνέχισε να δικηγορεί και μετά την αποχώρησή του από το Κοινοβούλιο. Πέθανε σε ηλικία 85 ετών στην Αθήνα το 1991.

Παραπομπές 

Έλληνες δικηγόροι
Έλληνες υφυπουργοί παρά τω Πρωθυπουργώ
Βουλευτές Α' Αθηνών
Βουλευτές εκλεγμένοι με την Ένωση Κέντρου
Κονίστρες Εύβοιας

Οι Κονίστρες είναι χωριό του δήμου Κύμης-Αλιβερίου της περιφερειακής Ενότητας Εύβοιας χτισμένο σε υψόμετρο 150 μέτρων. Σύμφωνα με την απογραφή του 2011, έχει πληθυσμό 575 κατοίκων.

Γενικά στοιχεία 
Οι Κονίστρες είναι κτισμένες σε υψόμετρο 150 μέτρων ανάμεσα σε Κύμη και Αυλωνάρι σε απόσταση 69 χιλιομέτρων από τη Χαλκίδα. Νότια του οικισμού έχουν βρεθεί αρχαιολογικά ευρήματα (ερείπια αρχαίου τείχους, κεραμίδια, αγγεία κλπ).

Οι κάτοικοι των Κονιστρών συμμετείχαν ενεργά στην Ελληνική Επανάσταση του 1821 υπό την ηγεσία του ιατροφιλοσόφου Γεώργιου Κονίστριου - Χρυσοχόου ή Χρυσοφού. Το 1836 ο οικισμός ορίστηκε έδρα του δήμου Κονιστρών και το 1854 αναφέρεται από τον Ιάκωβο Ρίζο Ραγκαβή στον τρίτο τόμο των Ελληνικών του με πληθυσμό 324 κατοίκων. 

Το 1912 μετατράπηκε σε έδρα κοινότητας ενώ από το 1997 ως το 2010 ήταν έδρα του καποδιστριακού δήμου Κονιστρών. Το 2011, μετά τις αλλαγές του προγράμματος Καλλικράτης υπήχθη στον δήμο Κύμης-Αλιβερίου. Αποτελεί το διοικητικό και οικονομικό κέντρο της Δημοτικής Ενότητας Κονιστρών και διαθέτει διθέσιο νηπιαγωγείο, οκταθέσιο δημοτικό, γυμνάσιο, Γενικό Λύκειο και Επαγγελματικό Λύκειο (ΕΠΑΛ). Στο χωριό σώζονται πολλά παραδοσιακά κτίρια αρκετά, από τα οποία αρκετά έχουν κηρυχθεί διατηρητέα. Στις Κονίστρες εδρεύει ο Αθλητικός Όμιλος Κονιστρών.

Στις Κονίστρες γεννήθηκαν ο αγωνιστής της Ελληνικής Επανάστασης και λόγιος Γεώργιος Κονίστριος, οι πολιτικοί Γεώργιος Βογιατζής και Νικόλαος Λιανόπουλος και ο λογοτέχνης Κώστας Μώρος.

Απογραφές Πληθυσμού

Παραπομπές 

Χωριά του νομού Εύβοιας
Δήμος Κύμης - Αλιβερίου
140 (αριθμός)

Το 140 (εκατόν σαράντα) είναι ο φυσικός αριθμός που βρίσκεται μετά από το 139 και πριν από το 141. Είναι άρτιος αριθμός, αφού 140:2 = 70, δηλαδή διαιρείται με το 2, στο σύνολο των φυσικών αριθμών. Ο αριθμός 140 συμβολίζεται ως CXL στο ρωμαϊκό σύστημα αρίθμησης και ως ΡΜ΄ ή ρμ΄ στο ελληνικό σύστημα αρίθμησης.

Στα μαθηματικά
 Το 140 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 5, 7, 10, 14, 20, 28, 35, 70 και 140, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 141.
 Το 140 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
 Το ανάπτυγμα πρώτων παραγόντων του 140 είναι 140 = 2² ·5·7.
 Το 140 είναι αριθμός Χαρσάντ στο δεκαδικό σύστημα, αφού 1 + 4 + 0 = 5, δηλαδή το άθροισμα των ψηφίων του είναι διαιρέτης του.
 Είναι ψευδο-φίλιος αριθμός με τον 195 καθώς το σύνολο των διαιρετών του 140 ισούται με τον αριθμό αυτό + 1, και αντίστροφα το σύνολο των διαιρετών του 195 με το 140+1.

Οι βασικές πράξεις του 140
Οι τετραγωνικές ρίζες του 140 είναι κατά προσέγγιση οι δύο άρρητοι αριθμοί ±11,832159566199232085134656583123

Αναφορές και παρατηρήσεις

Εξωτερικοί σύνδεσμοι

Υπερτέλειοι αριθμοί
147 (αριθμός)

Το 147 (εκατόν σαράντα επτά) είναι ο φυσικός αριθμός που βρίσκεται μετά από το 146 και πριν από το 148. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 147 συμβολίζεται ως CXLVII στο ρωμαϊκό σύστημα αρίθμησης και ως ΡΜΖ΄ ή ρμζ΄ στο ελληνικό σύστημα αρίθμησης.

Στα μαθηματικά
 Το 147 είναι ένας σύνθετος αριθμός, αφού οι φυσικοί διαιρέτες του είναι 1, 3, 7, 21, 49 και 147, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 148.
 Το ανάπτυγμα πρώτων παραγόντων του 147 είναι 147 = 3·7².

Οι βασικές πράξεις του 147
 Οι τετραγωνικές ρίζες του 147 είναι κατά προσέγγιση οι δύο άρρητοι αριθμοί ±12,124355652982141054692124390541

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
154 (αριθμός)

Το 154 (εκατόν πενήντα τέσσερα) είναι ο φυσικός αριθμός που βρίσκεται μετά από το 153 και πριν από το 155. Είναι άρτιος αριθμός, αφού 154:2 = 77, δηλαδή διαιρείται με το 2, στο σύνολο των φυσικών αριθμών. Ο αριθμός 154 συμβολίζεται ως CLIV στο ρωμαϊκό σύστημα αρίθμησης και ως ΡΝΔ΄ ή ρνδ΄ στο ελληνικό σύστημα αρίθμησης.

Στα μαθηματικά
 Το 154 είναι ένας σύνθετος αριθμός, αφού οι φυσικοί διαιρέτες του είναι 1, 2, 7, 11, 14, 22, 77 και 154, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 155.
 Το ανάπτυγμα πρώτων παραγόντων του 154 είναι 154 = 2 · 7 · 11.
 Το 154 είναι σφηνικός αριθμός, καθώς το ανάπτυγμα των πρώτων παραγόντων του είναι τρεις πρώτοι αριθμοί (2, 7, 11).

Αναφορές και παρατηρήσεις

Εξωτερικοί σύνδεσμοι

Σύνθετοι αριθμοί
161 (αριθμός)

Το 161 (εκατόν εξήντα ένα) είναι ο φυσικός αριθμός που βρίσκεται μετά από το 160 και πριν από το 162. Είναι περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 161 συμβολίζεται ως CLXI στο ρωμαϊκό σύστημα αρίθμησης και ως ΡΞΑ΄ ή ρξα΄ στο ελληνικό σύστημα αρίθμησης.

Στα μαθηματικά
 Το 161 είναι ένας σύνθετος αριθμός, αφού οι φυσικοί διαιρέτες του είναι 1, 7, 23 και 161, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 162.
 Το ανάπτυγμα πρώτων παραγόντων του 161 είναι 161 = 7 · 23.
 Το 161 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 23).

Οι βασικές πράξεις του 161
Οι τετραγωνικές ρίζες του 161 είναι κατά προσέγγιση οι δύο άρρητοι αριθμοί ±12,688577540449520380193772746089

Αναφορές και παρατηρήσεις

Εξωτερικοί σύνδεσμοι 

Σύνθετοι αριθμοί
Λεία (βίβλος)

Η Λεία υπήρξε Βιβλικό πρόσωπο της Παλαιάς Διαθήκης και πρώτη ξαδέλφη και σύζυγος του Πατριάρχη Ιακώβ με τον οποίο απέκτησε επτά παιδιά.

Βιογραφία 
Η Λεία ήταν κόρη του Λάβαν από την Χαράν, μεγαλύτερη αδερφή της Ραχήλ, καθώς επίσης η μεγαλύτερη ανεψιά της Ρεβέκκας και εξ αυτού πρώτη ξαδέλφη του Ιακώβ. Σύμφωνα με την Γένεση είχε επίσης και δύο ετεροθαλείς αδελφές την Βαλλά και την Ζελφά. Η Λεία δεν ήταν ιδιαίτερα όμορφη γυναίκα, αντίθετα με την αδερφή της την Ραχήλ, η οποία είχε πάρα πολλά κάλλη. Ο Ιακώβ μετά την απάτη που διέπραξε σε βάρος του αδελφού του με τα πρωτοτόκια, εξαπατώντας ακόμα και τον πατέρα του, κατέφυγε με προτροπή της μητέρας του στον θείο του τον Λάβαν προκειμένου ν΄ αποφύγει εκδίκηση του αδελφού του. Εκεί ο Ιακώβ ζήτησε απ΄ τον Λάβαν την δευτερότοκη κόρη του Ραχήλ που ήταν πανέμορφη. Ο Λάβαν επειδή ήταν σύμφωνα με το νόμο υποχρεωμένος να παντρέψει πρώτα την Λεία που ήταν μεγαλύτερη, έκανε την ακόλουθη απάτη. Ενώ υποσχέθηκε την Ραχήλ στον Ιακώβ, την νύχτα του γάμου έστειλε την Λεία στην σκηνή του αντί της Ραχήλ. Έτσι ο Ιακώβ κοιμήθηκε με την Λεία και την άλλη μέρα κατάλαβε την απάτη. 

Ο Ιακώβ παραμένοντας με την Λεία, για επτά χρόνια υπηρετώντας τον θείο του (έναντι καταβολής προίκας) απέκτησε τέσσερις γιους τον Ρουβήν, τον Συμεών, τον Λευί και τον Ιούδα. Μετά η Λεία έμεινε στείρα, και έστειλε την υπηρέτριά της την Ζελφά στον Ιακώβ. Η Ζελφά γέννησε τον Γαδ και τον Ασήρ, οι οποίοι σύμφωνα με τους νόμους των Ισραηλιτών κατατάσσονται στους απογόνους της Λείας. Μετά από άλλα επτά χρόνια ο Ιακώβ εγκαταλείποντας την Λεία νυμφεύθηκε και την αδελφή της, την Ραχήλ.  Αργότερα η Λεία γέννησε με τον Ιακώβ και άλλα παιδιά, τον Ισσάχαρ, τον Ζαβουλών και την Δείνα.

Όταν ο Ιακώβ επέστρεψε στην Χαναάν η Λεία τον ακολούθησε και τον συνόδευσε στην συμφιλίωσή του με τον Ησαύ. Μετά τον θάνατό της ενταφιάστηκε στον τύμβο των πατριαρχών στην Mamre, όπου αργότερα ενταφιάστηκαν και ο Ιακώβ και οι προπάτορές του. 

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Καίτη Φίνου

Η Καίτη Φίνου (Έδεσσα, 30 Δεκεμβρίου 1958) είναι Ελληνίδα ηθοποιός του θεάτρου, του κινηματογράφου και της τηλεόρασης.

Βιογραφία

Σε πολύ μικρή ηλικία μετακόμισε στην Αθήνα. Το 1982 αποφοίτησε από την Δραματική Σχολή του Γιώργου Θεοδοσιάδη και το ντεμπούτο της στο κινηματογράφο έγινε το 1980 στην ταινία «Ο Παρθενοκυνηγός» μαζί με τον Σωτήρη Μουστάκα.

Την ίδια χρονιά γνωρίζεται με τον Στάθη Ψάλτη και γίνονται κινηματογραφικό ζευγάρι, παίζοντας μαζί σε πολλές ταινίες, κυρίως του Γιάννη Δαλιανίδη, ενώ ήταν ζευγάρι και στη ζωή. 

Από το 2013 ζει στο Σπίτι του Ηθοποιού στα Κάτω Πατήσια.  

Στην τηλεόραση έχει εμφανιστεί στις σειρές Βασικά... Καλησπέρα σας    Έλα να γυμνωθούμε ντάρλινγκ  Καμικάζι αγάπη μου    

Μάντεψε τι κάνω... τα βράδια  Και ο πρώτος ματάκιας  Ο παρθενοκυνηγός  Τρελλός είμαι ό,τι θέλω κάνω!.. Ο καβαλάρης των F.M.   

Τα καμάκια  Ψηλός λιγνός και ψεύταρος Οι Επικίνδυνοι  Μερικές τον Προτιμούν Ηλεκτρονικό  Ο μεγάλος παραμυθάς  

Το Μεγάλο Ρουθούνι  Απαγωγή στα τυφλά  Μιμή η ερωτιάρα  Τα Καθημερινά  Ορκιστείτε παρακαλώ Ο Ανθρωπάκος                           

Ο Πρωτότοκος  Έρωτας στο περιθώριο Καλημέρα Ζωή Το Κόκκινο Δωμάτιο Μαρία η άσχημη  Επτά Θανάσιμες Πεθερές Τρίχες  

Ελληνίδες ηθοποιοί κινηματογράφου
Ο καβαλάρης των F.M. Stereo

Ο καβαλάρης των F.M. Stereo, είναι ο τίτλος μίας ελληνικής κινηματογραφικής ταινίας του 1986 σε σκηνοθεσία Όμηρου Ευστρατιάδη και σε σενάριο Γιώργου Μυλωνά, με πρωταγωνιστές τους Στάθη Ψάλτη, Καίτη Φίνου, Νεφέλη Ορφανού, Σπύρο Καλογήρου, Τάσο Κωστή, Ηλία Κωνσταντίνου κ.ά.

Πλοκή 

Ο Στάθης είναι ένας άνεργος νέος αλλά και νόθο παιδί ενός εργοστασιάρχη τον οποίο κληρονομεί μετά τον θάνατό του και βρίσκεται ξαφνικά με μεγάλη περιουσία. Οι υπόλοιποι συγγενείς και κληρονόμοι θα προσπαθήσουν να τον εξαπατήσουν ώστε να του κλέψουν την περιουσία που κληρονόμησε αλλά ο Στάθης θα καταφέρει να τους σταματήσει επεισης θα καταφέρει να παντρευτεί την μεγάλη του αγάπη, τη Λίζα.

Επίσης στην ταινία κάνουν μια guest εμφάνιση ο Πασχάλης μαζί με την πρωτοεμφανιζόμενη τότε τραγουδίστρια Λίτσα Γιαγκούση.

Διανομή

Εξωτερικοί σύνδεσμοι 
 Ο καβαλάρης των F.M. Stereo στο Cine.gr
 Ο καβαλάρης των F.M. Stereo στην Ταινιοθήκη της Ελλάδος

Ελληνικές ταινίες
Ταινίες του 1986
Ελληνικές κωμικές ταινίες
Ελληνόφωνες ταινίες
Ταινίες σε σκηνοθεσία Ομήρου Ευστρατιάδη
Ταινίες σε σενάριο Γιώργου Μυλωνά
Ταινίες σε παραγωγή Γιώργου Καραγιάννη